
PARLAMENTUL ROMÂNIEI

CAMERA DEPUTAŢILOR

COMISIA   JURIDICĂ,  DE DISCIPLINĂ ŞI IMUNITĂŢI

Bucureşti, 4.07.2001

Nr.   526/1999

R A P O R T

asupra proiectului de Lege privind 

răspunderea civilă pentru daune nucleare



Cu adresa nr.526/1999 din 3 februarie 2000, înregistrată sub nr.126/XVIII/11 din 3 februarie 2000, Comisia juridică, de disciplină şi imunităţi a fost sesizată spre dezbatere în fond cu proiectul de Lege privind răspunderea civilă pentru daune nucleare.



Consiliul Legislativ a avizat favorabil proiectul de lege cu avizul  nr.1247 din 27 noiembrie 1999.



Comisia pentru industrii şi servicii, sesizată spre dezbatere şi avizare, a hotărât avizarea favorabilă a proiectului de lege, cu avizul nr.18/XVIII/3 din 2 martie 2000.



În punctul de vedere al Guvernului – Ministerul Apelor şi Protecţiei Mediului se solicită amendarea textului art.3, în sensul preluării prevederilor pct.i) şi ii) de la lit.m) şi includerea acestora la lit.d) a aceluiaşi articol, după pct.7.



În conformitate cu prevederile art.60 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut proiectul de lege, în şedinţa din  4  iulie 2001.



După examinarea pe articole şi având în vedere precizările Guvernului, membrii comisiei au hotărât, cu majoritate de voturi, să  supună plenului Camerei Deputaţilor spre dezbatere şi adoptare proiectul de Lege privind răspunderea civilă pentru daune nucleare, cu următoarele amendamente:

Nr. crt.
ARTICOL

(TEXT INIŢIAL)
TEXT ADOPTAT DE COMISIE

(AUTORUL AMENDAMENTULUI)
MOTIVARE

0.
1.
2.
3.

1. 
Art.3. – În sensul prezentei legi:

................................................................

lit.d) dauna nucleară înseamnă:

................................................................

7. orice altă daună economică, alta decât cea cauzată de degradarea mediului înconjurător, dacă este admisă de legislaţia privind răspunderea civilă a instanţei competente.

Pierderile sau daunele prevăzute la pct.1 – 5 şi 7 sunt considerate daune nucleare în măsura în care pierderea sau dauna:
Art.3. – În sensul prezentei legi:

................................................................

lit.d) dauna nucleară înseamnă:

................................................................

7. orice altă daună economică, alta decât cea cauzată de degradarea mediului înconjurător, dacă este admisă de legislaţia privind răspunderea civilă a instanţei competente.

Pierderile sau daunele prevăzute la pct.1 – 5 şi 7 sunt considerate daune nucleare în măsura în care pierderea sau dauna:

i) ia naştere ca rezultat al radiaţiei ionizante emise de orice sursă de radiaţie care se află într-o instalaţie nucleară sau emise de combustibilul  nuclear, de produşii radioactivi sau de deşeurile radioactive dintr-o instalaţie nucleară ori de materialul nuclear provenit din, venind de la sau trimis spre o instalaţie nucleară şi dacă

ii) este rezultatul proprietăţilor radioactive ale unui astfel de material sau al unei combinaţii de proprietăţi radioactive cu proprietăţi toxice, explozive sau cu alte proprietăţi periculoase ale unui astfel de material.

Amendament însuşit de comisie.
Pentru corelarea textului cu prevederile Legii nr.137/1995 a protecţiei mediului şi a prevederilor Legii nr.203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare, care prevăd definiţia completă a daunei nucleare.

2. 
Art.3. - lit.m) – operator înseamnă titularul autorizaţiei emisă potrivit prevederilor Legii nr.111/1996 privind desfăşurarea în siguranţă a activităţilor nucleare, republicată.

i) ia naştere ca rezultat al radiaţiei ionizante emise de orice sursă de radiaţie care se află într-o instalaţie nucleară sau emise de combustibilul  nuclear, de produşii radioactivi sau de deşeurile radioactive dintr-o instalaţie nucleară ori de materialul nuclear provenit din, venind de la sau trimis spre o instalaţie nucleară şi dacă

ii) este rezultatul proprietăţilor radioactive ale unui astfel de material sau al unei combinaţii de proprietăţi radioactive cu proprietăţi toxice, explozive sau cu alte proprietăţi periculoase ale unui astfel de material.
Art.3 – lit.m), pct.i) şi ii) – se elimină.

Amendament însuşit de comisie.
Textul nu se mai justifică, întrucât a fost preluat la pct.7 lid.d), art.3.

În  raport cu obiectul şi conţinutul său, proiectul de lege face parte din categoria legilor ordinare.

  PREŞEDINTE, 








SECRETAR,




dr. Ionel Olteanu







     Carmen Dumitriu


    red. consilier

Georgeta Panoviciu

  Dumitra Diaconu

